Islom Kenjaboyev

Islom Kenjaboyev (1999-yil 1-sentyabr tugʻilgan) oʻzbek futbolchisi, Navoiyning „Qizilqum“ klubi va Oʻzbekiston milliy futbol terma jamoasi yarim himoyachisi.

 Futbolchilik faoliyati 

 Ilk yillari 
Islom Kenjaboyev 1999-yil 1-sentyabr Navoiy viloyatida tugʻilgan. Shuningdek Islom Kenjaboyev – „Nasaf“ futbol akademiyasi bitiruvchisi hisoblanadi. Birinchi murabbiyi Nurali Sultonov. Akademiyada 2012-yildan 2017-yilgacha tahsil olgan soʻng 2017-yilg Islom Kenjaboyev Nasafning oʻrinbosarlar tarkibida harakat qilgan. 2017-yilda Islom Kenjaboyevning muvaffaqiyatli oʻyinlaridan soʻng Nasaf jamoasi bosh murabbiyi Roʻziqul Berdiyev uni asosiy jamoaga jalb etdi. Islom Kenjaboyev „Nasaf“ safida 86 ta oʻyinda maydonga tushib 9 ta gol va 4 ta goli uzatmalarga mualliflik qildi, umumiy hisobda 5.246 daqiqa maydonda toʻp surdi.

2021-yil Nasaf jamoasiga Jeju United klubi Islom Kenjaboyevni sotib olish boʻyicha rasmiy taklif joʻnatdi va Nasaf bu taklifni qabul qildi. Jeju United klubiga bu transfer 400 ming yevroga tushdi. Jeju United safida 2 ta oʻyinda maydonga tushib umumiy hisobda 102 daqiqa maydonda toʻp surdi.

Jeju United safidagi muvaffaqiyatsiz faoliyatidan keyin Islom Kenjaboyev 2021-yil 14-iyul kuni Qizilqum jamoasiga erkin agent sifatida qoʻshildi. Qizilqum jamoasi safida 20 ta oʻyinda maydonga tushib 5 ta gol va 2 ta golli uzatmaga mualliflik qildi. Jamoa safida umumiy hisobda 1.758 daqiqa maydonda toʻp surdi. 2022-yilning 1-yanvarida Islom Kenjaboyev „Navbahor“ jamoasiga ijaraga berib yuboriladi.

2022-yilning 1-yanvarida Islom Kenjaboyev „Navbahor“ safiga kelib qoʻshildi. Navbahor safida 13 ta oʻyinda maydonga tushdi va umumiy hisobda 401 daqiqa maydonda toʻp surdi. 2023-yildan Qizilqum klubi bilan shartnoma imzoladi. 2024-yildan Qarshining „Nasaf“ klubi futbolchisi.

 Yutuqlar 
 Oʻzbekiston Superligasi gʻolibi: 2024
 Oʻzbekiston Superligasida ikkinchi oʻrin: 2017, 2020
 Oʻzbekiston Superkubogi gʻolibi: 2024, 2025

 Manbalar 

 Havolalar 
 Islom Kenjaboyev Transfermarkt saytida

Turkum:1999-yilda tugʻilganlar
Turkum:1-sentyabrda tugʻilganlar
Turkum:Navoiyda tugʻilganlar
Turkum:Yashayotgan insonlar
Turkum:Futboldagi erkak qanot yarim himoyachilari
Turkum:Futboldagi erkak hujumchilar
Turkum:Oʻzbekistonlik erkak futbolchilari
Turkum:Nasaf klubi futbolchilari
Turkum:Navbahor futbolchilari
Turkum:Qizilqum klubi futbolchilari
Turkum:Jeju United FC futbolchilari
Turkum:Oʻzbekiston Superligasi futbolchilari
Turkum:K liga 1 futbolchilari
Turkum:Oʻzbekiston milliy terma jamoasi erkak futbolchilari
Turkum:Oʻzbekiston 20 yoshgacha boʻlgan terma jamoasi futbolchilari
Turkum:Oʻzbekiston 23 yoshgacha boʻlgan terma jamoasi futbolchilari
Turkum:Oʻzbekistonlik muhojir erkak futbolchilari
Turkum:Janubiy Koreyadagi muhojir erkak futbolchilar